Diari Oficial de la Generalitat Valenciana


Sumari del DOGV 280, del 22-08-1985 (1985/804866)

ORDRE de la Conselleria d'Agricultura, Pesca i Alimentació, de 5 de juliol de 1985, per la qual s'estableixen normes d'ordenament sanitari al Sector Porquí.
------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/o/1985/07/05/(1)/dof/vci/html**

### Dades del document

Número de DOGV
:   280

Data del DOGV
:   22-08-1985

Secció del DOGV
:   ALTRES DISPOSICIONS

Número del document
:   1985/804866


Data del document
:   05-07-1985

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * legislació sanitària
    * legislació
    * ramat
    * porcí
    * explotació agrària

Ordre de 5 de juliol de 1985, de la Conselleria d'Agricultura, Pesca i Alimentació, per la qual s'estableixen normes sobre ordenació sanitària en el sector porquí.  
El Reial Decret 425/1985, de 20 de març, estableix el programa coordinador per a l'erradicació de la Pesta Porquina Africana.  
Donat el fet de les especials característiques de desenvolupament del sector porquí en la nostra Comunitat, el gran nombre d'explotacions que romanen sense registrar, l'experiència que tenim en aquesta matèria, i la necessitat de posseir un coneixement clar i complet de la situació i característiques de les explotacions existents, ens cal dictar unes normes que despleguen el Reial Decret, i que faciliten el Registre de la totalitat de les explotacions existents.  
Per a tal finalitat, i fent ús de les atribucions que m'han estat conferides  
DISPOSE:  
Article 1.r  
Els titulars de les explotacions de bestiar porquí ubicades en l'àmbit de la Comunitat Valenciana, hauran d'inscriure o actualitzar, si s'escau, les esmentades explotacions en els Registres de Bestiar Porquí existents en les Direccions Territorials de la Conselleria d'Agricultura, Pesca i Alimentació d'Alacant, Castelló i València.  
Article 2.n  
La susdita inscripció serà practicada a partir del dia següent de la publicació d'aquesta Ordre al Diari Oficial de la Generalitat Valenciana, tot respectant els terminis que estableix el Reial Decret 425/1985, de 20 de març.  
Article 3.r  
1. Sol·licitaran la inscripció totes les explotacions existents que no fossen inscrites en l'actualitat, independentment del nombre d'animals que les formen.  
2. Sol·licitaran l'actualització totes aquelles explotacions que, encara que no hagen estat inscrites en el seu moment al Registre Oficial, hagen augmentat la seua capacitat, toto i realitzant canvis en la seua orientació productiva o canvis de titularitat.  
Article 4.é  
Els documents per a la inscripció o actualització de les explotacions porquines són els que figuren en l'annex de la present Ordre.  
Aquests impresos es posaran a la disposició dels ramaders en les Direccions Territorials de la Conselleria d'Agricultura, Pesca i Alimentació i en les Agències d'Extensió Agrària. I es presentaran complimentats a la Direcció Territorial corresponents.  
Les explotacions integrades en Agrupaments de Defensa Sanitària sol·licitaran la inscripció complimentant els impresos de l'annex, com si se tractàs d'explotacions individuals.  
Article 5.é  
Els serveis de ramaderia de les Direccions Territorials, una vegada es presente la documentació requerida, assignaran a cada explotació un número provisional d'inscripció.  
Article 6.é  
1. Les declaracions presentades pels interesses, una vegada es comprove la seua autenticitat, serviran provisionalment com a base de concessió de crèdits, cessió de vacunes, expedició de guies d'origen i sanitat.  
2. Els serveis de ramaderia de les Direccions Territorials efectuaran la inspecció de les granges, i en el supòsit d'apreciar-se deficiències en les instal·lacions, o contradicció de les dades manifestades en la inscripció, es comunicarà a l'interessat, a fi que esmene els defectes en termini d'un any, a partir de la comunicació de les correccions a introduir en la instal·lació. Després de complir amb tots els requisits la Direcció Territorial de la Conselleria d'Agricultura, Pesca i Alimentació, donarà un número definitiu d'inscripció a les explotacions.  
3. Quan es tracte d'encebadors, la inscripció vestarà condicionada a que els propietaris s'hi comprometen, en el termini d'un any, a adquirir els animals exclusivament d'Agrupaments de Defensa Sanitària o d'Explotacions Qualificades Sanitàriament.  
No se concedirà l'Autorització Definitiva si no consta el compliment de l'esmentat requisit.  
Article 7.é  
Qualsevol ampliació o canvi d'orientació productiva en una granja registrada, haurà d'obtenir la autorització adequada, que serà sol·licitada en la Direcció Territorial on es trobre inscrita, a fi de complir amb els requisits del següent article.  
Article 8.é  
Per a obtenir un permís de construcció d'una nova granja porquina caldrà complir les condicions següents:  
a) Estar situada a una distància superior a mil metres de l'escorxador, sales de trossejament, abocadors de fem, centres d'aprofitament d'animals morts, i altres instal·lacions que puguen considerar-se com fonts de contagi. Les distàncies a altres explotacions porquines serà analitzada en cada cas.  
b) Les naus d'allotjament no podran construir-se a distàncies inferiors a 100 m. d'una carretera nacional i a menys de 25 m. de qualsevol carretera comarcal.  
c) Disposaran de gemer o gossa de purines, sistema adequada de recollida i eliminació d'animals morts i llatzaret.  
d) Totes les instal·lacions estaran dins d'un tancat que garantesca l'aïllament de l'exterior i impedesca l'accés indiscriminat d'animals i persones.  
e) Els encebadors i el moll o dispositiu de càrrega i descàrrega s'obrirà a l'exterior, de tal manera que impedesca als vehicles l'accés dins del recinte tancat.  
f) Els locals seran construïts amb uns materials i amb un acabat que facilite la netedat, desinfecció i desinsectacló.  
g) Les naus del bestiar estaran protegides, de tal manera que no hi tinguen accés els ocells, rosegadors, etc., a l'interior d'aquestes.  
Article 9.é  
Els requisits establerts en l'anterior article s'entendran sense perjudici d'allò que disposen les ordenances municipals corresponents.  
Article 10.  
Les explotacions de producció i les classificades com a encebadors, ja inscrites en el moment de la publicació d'aquesta Ordre, a fin que puguen acollir-se a les ajudes derivades del Programa de lluita contra la Pesta Porquina Africana, hauran d'integrar-se en Agrupaments de Defensa Sanitària, Nuclis Inicials de Sanejament o Granjes Qualificades Sanitàriament.  
Article 11  
Acabat el termini d'Inscripció o actualització, seran considerades il·legals les explotacions porquines que no compten amb el número corresponent de registre, i es prohibira l'entrada o eixida d'animals en aquesta instal·lació.  
Article 12  
Les accions que entrebanquen o impedesquen les inspeccions dels Serveis de Ramaderia, seran sancionats d'acord amb la legislació vigent sobre epizzóties.  
Article 13  
A fi de facilitar el control sanitari del bestiar porquí i la seua identificació d'origen, tots els propietaris, independentment del nombre d'animals que tinguen, estaran obligats a inscriure's en una relació municipal. A tal efecte, els Serveis Veterinaris Oficials de cada localitat prestaran l'oportuna assistència als ramaders d'aquesta amb la finalitat de complimentar els impresos que figuren en l'annex. Aquests impresos, una vegada complimentats, seran remitits als Serveis de Ramaderia de les Direccions Territorials de la Conselleria d'Agricultura, Pesca i Alimentació.  
DISPOSICIONS FINALS  
Primera  
Es faculta al Director General de Desenvolupament per a que dicte totes aquelles disposicions que considere necessàries per al desenvolupament de la present Ordre.  
Segona  
La present Ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 5 de juliol de 1985.  
El Conseller d'Agricultura, Pesca i Alimentació,  
LLUIS FONT DE MORA I MONTESINOS  
Veure imatge


Còpia Permalink ELI